Presidenti Bush bën thirrje që t'i lihet më tepër kohë arritjes së suksesit në Irak
Një anketim i ri tregon se mbi 70 për qind e amerikanëve kërkojnë tërheqjen e thuajse të gjitha trupave amerikane nga Iraku, deri në pr
Disa ditë para përfundimit të afatit, kur presidenti duhet t’i dërgojë Kongresit raportin e përkohshëm mbi Irakun, ai bëri thirrje për durim. tha Presidenti. Gjatë një vizite që bëri në Klivlend, të shtetit Ohajo, Presidenti Bush i bëri thirrje Kongresit të shohë përtej raportit të përkohshëm, afati i të cilit përfundon të dielën, më 15 korrik. Ai tha se ligjvënësit duhet të presin deri në muajin shtator, kur gjenerali amerikan David Petreas, të publikojë raportin përfundimtar lidhur me gjendjen dhe dislokimin e 30 mijë trupave shtesë në Irak. - tha Presidenti Por shumë anëtarëve të Dhomës së Përfaqësuesve dhe të Senatit po u humbet durimi. Lidhur me Irakun, ata po propozojnë amendamente për ligjin që autorizon shpenzimet për mbrojtjen. Senatori demokrat i Miçiganit, Karl Levin, që është edhe Kryetar i Komisionit të Senatit për Forcat e Armatosura, kërkon që të ketë një afat të caktuar për tërheqjen e trupave amerikane nga Iraku. tha Senatori Levin. Udhëheqësit republikanë në Senat janë zotuar ta bllokojnë amendamentin e propozuar nga zoti Levin. Por një numër përherë e më i madh ligjvënësish republikanë kanë dyshime lidhur me strategjinë e Presidentit. Ndoshta më i shquari prej tyre është Senatori i Indianës, Riçard Lugar, i cili është edhe Kryetari Republikan i Komisionit të Marrëdhënieve me Jashtë. Ai e habiti Uashingtonin me një fjalim të kohëve të fundit në Senat, ku vuri në pikëpyetje politikën e luftës të Presidentit dhe foli edhe për ndarjen që ka krijuar konflikti, aspak popullor, në Kongres dhe në Amerikë. - tha Senatori Lugar. Ndërkohë, një anketim i ri tregon se mbi 70 për qind e amerikanëve kërkojnë tërheqjen e thuajse të gjitha trupave amerikane nga Iraku, deri në prillin e vitit të ardhshëm. Anketimi i kryer javën e kaluar nga gazeta USA Today dhe nga Grupi Gallup, përfshiu mbi 1 mijë amerikanë. Po sipas anketimit, mbështetja e popullit për Presidentin ka arritur në shifrën 29 për qind.//lk